2023 2 7
LT
Europos Sąjungos oficialusis leidinys
C 47/197 2022 m. liepos 6 d., trečiadienis
47. pažymi, kad galimybė pasinaudoti sveikatos priežiūros paslaugomis gali sumažėti dėl bendro sąveikinės diskriminacijos poveikio; ragina valstybes nares užtikrinti visuotinę ir prieinamą sveikatos apsaugą, įskaitant specializuotas psichikos sveikatos paslaugas, ir skubiai pašalinti esamas sveikatos priežiūros kliūtis visiems, įskaitant migrantus, kurių administracinė padėtis yra neteisėta, ypatingą dėmesį skiriant moterims, atsižvelgiant į jų įvairovę; atkreipia dėmesį į tai, kad sveikatos priežiūra niekada neturėtų pablogėti dėl nežinojimo, šališkumo ar stigmos; pažymi, kad sveikatos priežiūros specialistai priežiūros paslaugas teiktų žmogiškai, nediskriminuojančiai ir be išankstinių nuostatų, paisydami laisvo, išankstinio ir informuoto sutikimo ir pacientų teisių; pažymi, kad trūksta esminių duomenų apie moterų iš marginalizuotų grupių ir migrančių moterų naudojimąsi sveikatos paslaugomis, visų pirma su psichikos sveikata susijusiomis paslaugomis; 48. ragina valstybes nares atkreipti dėmesį į sudėtinį sąveikinės diskriminacijos poveikį galimybei naudotis sveikatos priežiūros diagnozavimo paslaugomis, visų pirma susijusiomis su reprodukcine sveikata juodaodėms moterims, nebaltaodėms moterims ir nepilnametėms moterims; primena, kad seksualinė ir reprodukcinė sveikata ir teisės yra pagrindinės žmogaus teisės, kuriomis visi įvairiausi asmenys turėtų turėti galimybę saugiai ir teisėtai naudotis; 49. ragina valstybes nares priimti ir įgyvendinti strategijas, politiką ir programas, kuriomis būtų siekiama skatinti marginalizuotų moterų grupių lytinę ir reprodukcinę sveikatą bei teises ir panaikinti sistemines, finansines, teisines, praktines ir socialines kliūtis, su kuriomis jos susiduria, ir visose valstybėse narėse užtikrinti seksualinės ir reprodukcinės sveikatos teisių apsaugą ir jų paisymą; ragina valstybes nares skatinti šeimos planavimą ir pagal amžių tinkamą visapusišką lytinį švietimą ir padėti pažeidžiamoje ar nesaugioje padėtyje esančioms moterims pasinaudoti nemokamomis pačiomis įvairiausiomis kontraceptinėmis priemonėmis bei užtikrinti, kad jos nepatirtų jokio diskriminuojamo elgesio naudodamosi sveikatos priežiūros paslaugomis; 50. ragina valstybes nares užtikrinti prieinamas ir skaidrias teisinio lyties pakeitimo pripažinimo procedūras, grindžiamas apsisprendimu ir laikantis Pasaulio sveikatos organizacijos tarptautinės ligų klasifikacijos 11-o kodo, ir teisiškai pripažinti translyčius, nebinarinio lytiškumo ir interseksualius asmenis ir panaikinti kliūtis tokioms privalomoms chirurginėms intervencijoms arba privalomai psichologinei konsultacijai; primygtinai ragina valstybes nares uždrausti interseksualių asmenų lyties organų žalojimą ir užtikrinti, kad interseksualiems kūdikiams nebūtų taikomas negyvybiškai svarbus medicininis ar chirurginis gydymas kūdikystės ar vaikystės metu; 51. ragina valstybes nares nutraukti priverstinės sterilizacijos, priverstinio abortų darymo ir priverstinės kontracepcijos praktiką, įskaitant jos taikymą neįgalioms bei romų moterims, ir translyčių asmenų gydymą, taip pat gerbti jų fizinį ir kūno neliečiamumą; ragina valstybes nares užtikrinti veiksmingas ir laiku taikomas teisių gynimo priemones visiems priverstinę ir prievartinę sterilizaciją ir priverstinį santuokos nutraukimą išgyvenusiems asmenims, be kita ko, sukuriant veiksmingas kompensavimo sistemas; 52. primena, kad visos moterys, visų pirma patiriančios sąveikinę diskriminaciją, marginalizuotoje padėtyje esančios moterys ir konflikto zonoje esančios moterys neproporcingai nukenčia nuo klimato kaitos ir jo padarinių; ragina Komisiją ir valstybes nares užtikrinti, kad visi klimato srities veiksmai apimtų tarpsektorinį aspektą, įskaitant lytį ir rasę, kad šiuo tikslu būtų vykdomas tikslingas finansavimas ir įgyvendinamos priemonės, garantuojančios vienodas visų moterų dalyvavimas sprendimus priimančiose tarptautinėse, Europos, nacionalinėse ir vietos lygmens institucijose; 53. primygtinai ragina valstybes nares imtis greitų, veiksmingų ir koordinuotų veiksmų siekiant apsaugoti žmogaus teises ir patenkinti moterų ir mergaičių ir marginalizuotų gyventojų, nukentėjusių nuo karo Ukrainoje, seksualinės ir reprodukcinės sveikatos poreikius; o o 54.
o
paveda Pirmininkei perduoti šią rezoliuciją Tarybai ir Komisijai.